ai4bharat/Pralekha huggingface dataset:
نوجوانوں کے امور اور کھیل کود کی وزارت
ٹارگیٹ اولمپک پوڈیم اسکیم  نے ٹوکیو اولمپکس کی بہتر تیاری کے لئے کھیلوں کی ماہر نفسیات سنجنا کرن کی خدمات حاصل کرنے کے لئے اولمپک کوالیفائڈ شوٹرس منوبھاسکر اور انگد ویر سنگھ باجوا کی تجویز کو منظوری دی
نئی دہلی،20؍جنوری، ٹارگیٹ اولمپک پوڈیم اسکیم  نے ٹوکیو اولمپکس کی بہتر تیاری کے لئے کھیلوں کی ماہر نفسیات سنجنا کرن کی خدمات حاصل کرنے کے لئے اولمپک کوالیفائڈ شوٹرس منو بھاسکر اور انگد ویر سنگھ باجوا کی تجویز کو منظوری دے دی ہے۔ یہ ٹوکیو اولمپکس اس سال کے آخر میں شروع ہونے ہیں۔ تجویز کو مشن اولمپک سیل کی میٹنگ میں پچھلے ہفتے منظوری دی گئی تھی۔
سنجنا کرن کھیل سائیکلوجی  اور کارکردگی سائیکلوجی کے شعبے میں سنگا پور کی ہائی پرفارمنس ایکسپرٹ ہیں اور انہوں نے بڑے کھیل مقابلوں اور انٹرنیشنل مقابلوں کی تیاری میں چنندہ ایتھلیٹس اور چنند کوچز کو تعاون فراہم کیا ہے۔
اولمپکس کے لئے اپنی تیاری کے حصے کے طور پر کھیلوں کی ماہر نفسیات کے رول کے بارے میں اظہار خیال کرتے ہوئے منو بھاسکر نے ، جو اولمپکس میں خواتین کی 10 میٹر ایئر پسٹل اور خواتین کی 25 میٹر پسٹل میں شرکت کرنے کی اہل ہیں، کہا کہ کسی بھی کھیل میں زبردست ذہنی طاقت کی ضرورت ہوتی ہے۔ انہوں نے کہا کہ اولمپکس کے لئے بہتر تیاری کرنے کے لئے سنجنا کرن کی رہنمائی میرے لئے مدد گار ثابت ہوگی۔
ایشین اور دولت مشترکہ کھیل کود مقابلوں میں تمغہ حاصل کرنے والی سُما شیرور نے ، جو فی الحال انڈین جونیئر رائفل شوٹنگ ٹیم کی اعلیٰ کارکردگی والی اسپیسلشٹ کوچ ہیں، شوٹر کے ساتھ ایک ماہر نفسیات کام کرنے کے فیصلے کا خیر مقدم کیا۔ انہوں نے کہا کہ اسپورٹس اب زیادہ پیشہ ورانہ نوعیت اختیار کرتا جا رہا ہے۔ اگر ہمیں بہترین صلاحیت کا مظاہرہ کرنا ہے تو کیوں نہ ہم ماہرین کی خدمات حاصل کریں۔ ہم نے تجربے سے سیکھا ہے لیکن اب شوٹرس نے ماہرین کی خدمات حاصل کرنا شروع کردی ہے، جس سے انہیں سیکھنے کا موقع ملے گا۔
سُما شیرور نے مزید کہا کہ اولمپک جانے والے بیشتر شوٹرس نوجوان ہیں یا 20 سال کی عمر کے ہیں۔ اور وہ کورونا وائرس عالمی وبا کی وجہ سے کافی لمبے عرصے تک مقابلے میں حصہ نہیں لے سکے ہیں۔ انہیں اب ماہر نفسیات کی مدد لینے کی زیادہ ضرورت ہے۔
منو بھاسکر اور انگد ویر سنگھ باجوا کھیلوں کی ماہر نفسیات سنجنا کرن سے آن لائن سیشن کریں گے اور ان کی معلومات حاصل کرکے مقابلے میں حصہ لیں گے۔ دونوں شوٹرس کے ساتھ کرن کی وابستگی کی کُل لاگت لگ بھگ 29 لاکھ روپے ہے جو جنوری 2021 سے شروع ہو رہی ہے۔
د ونوں شوٹرس کے لئے اس رقم کی منظوری سے قبل ٹارگیٹ اولمپکس اسکیم نے انگد ویر سنگھ باجوا کے لئے 68 لاکھ 39 ہزار روپے منظور کئے تھے، جنہوں نے بین الاقوامی تربیت سے متعلق مردوں کے اسکیٹ میں اولمپکس کے لئے کوالیفائی کرلیا ہے۔ منو بھاسکر کے لئے ٹاپس نے ایمینیشن اکیوپمنٹ اور جیب خرچ کے لئے 21.49 لاکھ روپے منظور کئے تھے۔
۔۔۔۔۔۔۔۔۔۔۔۔۔۔۔۔۔۔

U-640
(Visitor Counter : 88
شہری ہوابازی کی وزارت
ہوا بازی کے تحفظ کی درجہ بندی میں نمایاں بہتری
انٹرنیشنل سول ایوی ایشن آرگنائزیشن  ٹیم نے شہری ہوابازی کے ڈائریکٹوریٹ جنرل  کو مطلع کیا کہ ہندوستان کے موثر نفاذ میں اضافہ ہوا ہے اور یہ سابقہ 69.95 فیصد سے بڑھ کر 85.49 فیصد ہوگیا ہے
شہری ہوابازی کی وزارت میں وزیر مملکت ریٹائرڈ جنرل ڈاکٹر وی کے سنگھ نے آج راجیہ سبھا میں ایک سوال کے تحریری جواب میں بتایا کہ انٹرنیشنل سول ایوی ایشن آرگنائزیشن  کی آڈیٹرز کی ایک ٹیم نے 9 نومبر 2022 سے 16 نومبر 2022 کے دوران شہری ہوا بازی کے ڈائریکٹویرٹ جنرل کا آڈٹ کیا تھا۔ اختتامی بریفنگ کے دوران آئی سی اے او کی ٹیم نے ڈی جی سی اے کو بتایا ہ ہندوستان کے موثر نفاذ میں اضافہ ہوا ہے اور یہ سابقہ 69.95 فیصد سے بڑھ کر 85.49 فیصد ہوگیا ہے۔ آڈٹ کی مسودہ رپورٹ 90 دن کے اندر آئی سی اے او کے ذریعہ اس وقت فراہم کی جائے گی جب آن سائٹ سرگرمی کا آخری دن ہوگا۔
ڈی جی سی اے ہندوستان کے اندر طیاروں کے محفوظ آپریشنز کو یقینی بنانے کےلئے ایک سیفٹی ریگولیٹر ہے اس نے مسافروں اور طیارے کے تحفظ کو یقینی بنانے کےلئے ایئر لائنز کی نگرانی ، موقع پر چیکنگ اور رات میں نگرانی وغیرہ انجام دینے کا ایک میکانزم وضع کیا ہے۔ نگرانی، موقع پر چیکنگ اور رات میں نگرانی کے دوران کئے گئے مشاہدات / تحقیقات نے ایئر لائن کو صحیح کارروائی کرنے کے لئے موقع فراہم کیا ہے۔ مشاہدہ کو درست کرنے کےلئے کی گئی کارروائی کا جائزہ لیا گیا اور تحقیقات کےبعد نتیجہ کو اختتام تک پہنچایا گیا۔ تمام ہونے والے واقعات کے بارے میں لازمی طور پر ڈی جی سی اے کو مطلع کیا گیا۔ ان واقعات کا پوری طرح جائزہ لیا گیا اور اس کی سنگینی کو متعین کیا گیا۔ سنگینی پر مبنی ان واقعات کی تحقیقات کی گئی اور تحقیق کے نتیجے کےبارے میں مناسب کارروائی کی گئی۔ اس کے علاوہ حاصل ہونے والے جوکھم کےمطابق خصوصی آڈٹ بھی کرائے گئے۔ ڈی جی سی اے ایئر لائنز کا سیکورٹی آڈٹ انجام نہیں دیتا ہے۔
نگرانی ، موقع پر چیکنگ اور رات میں نگرانی کے دوران پتہ لگنے والی خلاف ورزیوں کی بنیاد پر ڈی جی سی اے نے انفورسمنٹ پالیسی اور طریقہ کار مینول  میں دیئے گئےطریقہ کار کے مطابق ایئر لائنز / آپریٹر کےخلاف انفورسمنٹ کارروائی شروع کی ہے، جس میں وارننگ، معطلی، منظوری / لائسنس کی منسوخی نیز ملوث عملے / ایئر لائن پر مالی جرمانے کا نفاذ شامل ہے۔
۔۔۔۔۔۔۔۔۔۔۔
ش ح۔ ا گ۔ ن ا۔
U-13727
(Visitor Counter : 70
کامرس اور صنعت کی وزارتہ
بھارت اور بھوٹان کے درمیان تجارت کے لئے سات اضافی داخلی/خارجی راستے ہوں گے
2014 سے بھارت اور بھوٹان کے درمیان تجارت دوگنی سے بھی زیادہ ہوگئی ہے, 15-2014 میں 484 ملین امریکی ڈالر سے بڑھ کر 21-2020 میں 1083 ملین امریکی ڈالر ہوگئی ہے
بھارت-بھوٹان کامرس سکریٹری سطح کی میٹنگ آج نئی دہلی میں منعقد ہوئی
نئی دہلی:3 نومبر،2021۔بھارت اور بھوٹان کے درمیان تجارت اور راستے کے مسائل پر آج یہاں کامرس سکریٹری سطح کی میٹنگ منعقد ہوئی۔
بھارتی وفد کی قیادت محکمہ برائے تجارت، وزارت تجارت و صنعت، حکومت ہند کے سکریٹری جناب بی وی آر سبرامنیم نے کی، جبکہ بھوٹانی وفد کی قیادت اقتصادی امور کی وزارت، شاہی مملکت بھوٹان کے سکریٹری عالی مرتبت داشو کرما شیرنگ نے کی۔
دونوں فریقوں نے موجودہ تجارتی اور راہداری امور پر وسیع تبادلہ خیال کیا جس میں دوطرفہ تجارتی تعلقات کو مزید مضبوط بنانے کے اقدامات اور باہمی دلچسپی کے امور، دونوں ممالک کے درمیان تجارتی روابط بڑھانے کے طور طریقوں پر تبادلہ خیال کیا گیا۔ لیٹرز آف ایکسچینج  کے ذریعے بھارت اور بھوٹان کے درمیان تجارت کے لئے درج ذیل سات اضافی داخلے/خارجی راستوں کو باقاعدہ بنایا گیا:-
1. ناگرکاٹا لینڈ کسٹم اسٹیشن بغیر اجناس کی پابندی کے۔
2. اگرتلہ لینڈ کسٹم اسٹیشن بطور انٹری/ایگزٹ پوائنٹ۔
3. پانڈو بندرگاہ  ایک انٹری/ایگزٹ پوائنٹ کے طور پر، دھوبری میں سرحد پار کنٹرول کے تابع۔
4. جوگی گھوپا بندرگاہ ایک انٹری/ایگزٹ پوائنٹ کے طور پر، دھوبری میں سرحد پار کنٹرول کے تابع ہے۔
5. ایشین ہائی وے 48 جو بھارت میں تورشا ٹی گارڈن اور بھوٹان میں اہللے کو جوڑتا ہے، ایک اضافی روٹ کے طور پر جائیگاؤں کے لینڈ کسٹم اسٹیشن سے ملتا ہے۔
6. کامردویسہ بطور انٹری/ایگزٹ پوائنٹ۔
7. بیرپارہ بطور انٹری/ایگزٹ پوائنٹ۔
یہ تجارت، کامرس اور ٹرانزٹ پر 2016 کے بھارت-بھوٹان معاہدے کے پروٹوکول کا ایک ضمیمہ بنائے گا۔ اس سے بھارت-بھوٹان کی باہمی تجارت کو ہمارے باہمی مفاد میں سہولت ملے گی۔
2014 سے بھارت اور بھوٹان کے درمیان تجارت بڑھ کر دوگنی سے بھی زیادہ ہوگئی ہے۔ 15-2014 میں یہ 484 ملین امریکی ڈالر سے بڑھ کر 21-2020 میں 1083 ملین امریکی ڈالر ہوگئی ہے۔
ش ح۔م ع۔ ع ن
U NO: 12519
(Visitor Counter : 111
صحت اور خاندانی بہبود کی وزارت
وزارت صحت کی ٹیلی میڈیسن سروس ای۔ سنجیونی نے 7 لاکھ مشورے مکمل کئے
دس ہزار سے زیادہ مریض۔ ڈاکٹر کنسلٹیشن یومیہ کے حالیہ رجحان نے 11 دن میں آخری ایک لاکھ مشوروں تک پہنچنے میں مدد کی
نئی دہلی، 7 نومبر 2020، صحت اور خاندانی بہود کی وزارت کے ذریعہ قائم کی گئی نیشنل ٹیلی میڈیسن سروس ای ۔ سنجیونی نے آج 7 لاکھ مشورے مکمل کرلئے ہیں۔ آخری ایک لاکھ مشورے گیارہ دن میں مکمل ہوئے۔ او پی ڈی سروس ورچوول طریقے سے فراہم کرانے کا یہ نیا ڈیجیٹل طریقہ تیزی سے مقبول ہورہا ہے۔ ای۔ سنجیونی پر 10 ہزار سے زیادہ کنسلٹیشن یومیہ درج کئے جانے سے یہ ملک میں قائم سب سے بڑی او پی ڈی سروس کی شکل لے رہی ہے۔
صحت خدمات فراہم کرانے کی ایک اختراعی تدبیر کے طور پر ای۔ سنجیونی چھوٹے قصبوں اور دیہی علاقوں میں بھی اثر دکھانے لگی ہے۔ ٹیلی میڈیسن مریضوں کے لئے تو فائدے مند ہے ہی ، موجودہ صورتحال کے پیش نظر ڈاکٹروں کے لئے بھی یہ پریکٹس کا پسندیدہ طریقہ بن گیا ہے۔ ای سنجیونی میں خدمات فراہم کرانے کے لئے ڈاکٹر کی مخصوص مقام پر موجودگی کی ضرورت کوختم کردیا ہے۔ ای۔ سنجیونی کے ذریعہ طبی مشورہ حاصل کرنے کے خواہش مند مریضوں کو ایک ورچوول قطار میں لگا دیا جاتا ہے اور اپنا نمبر آنے پر وہ دیکھ سکتے ہیں کہ دوسرے شہر میں کونسا ڈاکٹر ورچوولی دستیاب ہے۔ ہر ایک آن لائن او پی ڈی مشورے کے نتیجے میں ایک ای۔ پرسکرپشن تیار ہوتی ہے، جس کو ادویات خریدنے یا جانچ کے لئے جانے کے مقصد کےلئے استعمال کیا جاسکتا ہے۔ کیرلا اور تمل ناڈو جیسی ریاستوں میں پہلے ہی ای۔ پرسکرپشن کو قبول کئے جانے کے احکامات جاری کردیئے ہیں۔
حال ہی میں مدھیہ پردیش،گجرات اور کرناٹک جیسی ریاستوں میں ای سنجیونی کے استعمال میں نمایاں اضافہ ہوا ہے۔ تمل ناڈو، اتردیش،کیرلا اور اترکھنڈ میں گزشتہ چند ماہ میں ای۔ سنجیونی کا پہلے ہی بہت زیادہ استعمال ہورہا ہے۔ ای۔ سنجیونی اور ای۔ سنجیونی او پی ڈی پلیٹ فارم کے ذریعہ سب سے زیادہ کنسلٹیشن درج کرانے والی دس ریاستوں میں تمل ناڈو، اتردیش، کیرلا ،ہماچل پردیش، آندھرا پردیش، مدھیہ پردیش، گجرات، اتراکھنڈ ، کرناٹک اور مہاراشٹر شامل ہیں۔ صحت اور خاندانی بہبود کی وزارت سنٹر فار ڈیولپمنٹ آف ایڈوانسڈ کمپیوٹنگ  کے ساتھ ریاستی انتظامیہ کے مشورے سے ای۔ سنجیونی میں نئی چیزیں شامل کرنے اور اس کی صلاحیتوں میں ا مسلسل ضافہ کررہی ہیں۔
۔۔۔۔۔۔۔۔۔۔۔
م ن۔ا گ۔ن ا۔
U-7066
(Visitor Counter : 150
محنت اور روزگار کی وزارت
ای پی ایف او نے لاک ڈاؤن کی مدت کے دوران آجرین کے مجاز دستخط کنندگان کے ای-سائن رجسٹریشن کے عمل کو آسان بنایا
نئی دہلی، 6 مئی 2020 ۔ کووڈ-19 کی وبا کے پھیلاؤ کو قابو میں کرنے کے لئے حکومت کے ذریعے نافذ کئے گئے لاک ڈاؤن اور دیگر بندشوں کے موجودہ منظرنامے میں آجرین معمول کے اعتبار سے کام کرنے کے اہل نہیں ہیں، اور ای پی ایف او پورٹل پر اپنے ڈیجیٹل دستخط یا آدھار پر مبنی ای-سائن کا استعمال کرنے میں مسائل کا سامنا کررہے ہیں۔
ای پی ایف او پورٹل پر ڈیجیٹل دستخط  یا آدھار پر مبنی ای-سائن کا استعمال کرکے آجرین کے ذریعے مجاز افراد کے ذریعے کے وائی سی ویری فکیشن، ٹرانسفر کلیم اٹسٹیشن جیسے کئی اہم کام آن لائن کئے جارہے ہیں۔ ڈی ایس سی ؍ ای-سائن کا استعمال کرنے کے لئے علاقائی دفاتر سے ایک بار ایپروول  ضروری ہے۔ لاک ڈاؤن کے سبب کئی آجرین علاقائی دفاتر کو ایک بار رجسٹریشن کے لئے درخواست دینے میں دشواریوں کا سامنا کررہے ہیں۔
مذکورہ صورت حال کے پیش نظر اور کمپلائینس پروسیجر یعنی عمل درآمد کے طریقہ کار کو مزید آسان بنانے کے لئے ای پی ایف او نے ای میل کے توسط سے بھی اس طرح کی گذارشات کو منظور کرنے کا فیصلہ کیا ہے۔ آجر میل کے ذریعے متعلقہ علاقائی دفتر سے باقاعدہ دستخط شدہ درخواست کی اسکین کی ہوئی کاپی بھیج سکتے ہیں۔ علاقائی دفاتر کے آفیشیل ای میل ایڈریس www.epfindia.gov.in پر دستیاب ہیں۔
اس کے علاوہ ایسے ادارے جن کے مجاز افسر ڈیجیٹل دستخطوں کو منظوری دے چکے ہیں، لیکن ڈونگل کا پتہ لگانے میں کامیاب نہیں ہیں، ایمپلائر پورٹل پر لاگ اِن کرسکتے ہیں اور پہلے سے رجسٹرڈ مجاز دستخط کنندگان کے رجسٹریشن کے لئے دیے گئے لنک کے توسط سے اپنا ای-سائن رجسٹرڈ کرسکتے ہیں۔ اگر منظور شدہ ڈیجیٹل دستخط کے ساتھ ان کا نام ویسا ہی ہے، جیسا کہ ان کے آدھار میں ہے، تو ای-سائن کے رجسٹریشن کے لئے کسی منظوری کی ضرورت نہیں ہوگی۔ دیگر مجاز دستخط کنندہ اپنے ای-سائن کو رجسٹرڈ کرسکتے ہیں اور آجرین کے ذریعے منظور شدہ گذارش نامہ بھیج سکتے ہیں اور متعلقہ ای پی ایف او دفاتر کی منظوری حاصل کرسکتے ہیں۔
یہ سہولت موجودہ وبا سے منفی طریقے پر متاثر آجرین اور ای پی ایف اراکین کو مزید راحت پہنچائے گی۔
وزارت سیاحت
سکریٹری سیاحت نے، لندن میں ڈبلیو ٹی ایم-2022 میں پی اے ٹی اے،کے سی ای او سےملاقات کی تاکہ پی اے ٹی اےاور ہندوستان کے درمیان مشغولیت پر گہرائی سے تبادلہ خیال کیا جا سکے
بھارت میں پی اے ٹی اے کی اگلی سالانہ سربراہی کانفرنس کے انعقاد کے امکان پر بھی بات ہوئی
کلیدی جھلکیاں
· حکومت ہند کی سیاحت کی وزارت، لندن میں 07 سے 09 نومبر تک ورلڈ ٹریول مارکیٹ میں حصہ لے رہی ہے۔
· اس سال کی نمائش کا موضوع ہے 'دی فیوچر آف ٹریول اسٹارٹس ناؤ'۔
نئی دہلی، 10 نومبر 2022
سیاحت کی وزارت، حکومت ہند میں سکریٹری مسٹر اروند سنگھ اور ایڈیشنل سکریٹری مسٹر راکیش کمار ورما، نے پیسیفک ایشیا ٹریول ایسوسی ایشن کی سی ای او محترمہ لز اورٹیگویرا کے ساتھ ایک میٹنگ کی جس میں پی اے ٹی اے اور ہندوستان کے درمیان مصروفیت پر گہرائی سے بات چیت کی گئی جس میں بھارت میں اگلی سالانہ سربراہی کانفرنس کا ممکنہ انعقاد، پی اے ٹی اے ٹریول مارٹ اور دیگر جی-20 سائیڈ ایونٹس میں شرکت شامل ہیں۔ حکومت ہند کی سیاحت کی وزارت، لندن میں 07سے 09 نومبر تک ورلڈ ٹریول مارکیٹمیں شرکت کر رہی ہے۔
ہندوستانی وفد میں مختلف ریاستوں کے وزرائے سیاحت کے ساتھ ساتھ وزارت سیاحت کے سینئر عہدیدار اور ہندوستانی سفر اور سیاحت کے شراکت داروں کے نمائندے شامل ہیں۔ ڈبلیو ٹی ایم- 2022 میں ہندوستان کی شرکت کے دوران، ہندوستان کی مختلف سیاحتی پیشکشیں، عالمی سیاحتی صنعت کے ٹور آپریٹرز، ٹریول ایجنٹس، میڈیا وغیرہ جیسےشراکت داروں کے سامنے پیش کی جا رہی ہیں۔
ہندوستانی وفد نے کاروباری صنعت کی کنفیڈریشن کے بین الاقوامی ڈائریکٹرجناب اینڈی برول سے بھی ملاقات کی اور کاروبار/سرمایہ کاری کے مواقع کے امکانات اور ہندوستان کس طرح سرمایہ کاری کی ایک پرکشش منزل ہے جیسے موضوعات پر تبادلہ خیال کیا۔
ہندوستان، سیاحت کے شعبے کے لیے اپنی ترجیحات کا اشتراک کر رہا ہے، جس میں پائیدار سیاحت کو فروغ دینے، سیاحت کے شعبے کی ڈیجیٹلائزیشن، سیاحت کے ایم ایس ایم ایز اور مہارتوں کی ترقی پر توجہ مرکوز کرنا شامل ہے۔ ہندوستان ثقافت، ورثے اور روحانیت کی سرزمین ہے جہاں ہر ریاست، دنیا کو سیاحت کی اپنی منفرد پیش کش کرتی ہے۔ ہندوستان میں سیاحت کا شعبہ تیزی سے ترقی کر رہا ہے اور وباکے بعد ابھرتے ہوئے رجحانات کو پورا کرنے کے لیے تیار ہو رہا ہے۔ دسمبر 2022 سے نومبر 2023 تک ہندوستان کی آنے والی جی-2 صدارت، ہندوستان کے سیاحت کے شعبے کو، ملک کی سیاحت کی پیشکشوں کو اجاگر کرنے اور عالمی سطح پر سیاحت کی اپنی کامیابی کی کہانیوں کو شیئر کرنے میں مدد کرے گی۔
وفد نے، برطانیہ-ہندکاروباری کونسل  کے منیجنگ ڈائریکٹر جناب کیون میک کول سے بھی ملاقات کی تاکہ انہیں آئندہ ٹورازم انوسٹر سربراہ کانفرنس میں شرکت کے لئے مدعو کیا جا سکے۔
سکریٹری جناب اروند سنگھ نے سفر اور سیاحت کے شعبے میں تجارت اور سرمایہ کاری کو فروغ دینے کے لیے، دولت مشترکہ کے اندر تعاون کو مستحکم کرنے کے لیے، بین الاقوامی سیاحت اور سرمایہ کاری کانفرنس  پینل میں شرکت کی۔
متعلقہ اسٹوریز:
https://pib.gov.in/PressReleasePage.aspx?PRID=1873930
https://pib.gov.in/PressReleasePage.aspx?PRID=1874453
https://pib.gov.in/PressReleasePage.aspx?PRID=1874750
دیہی ترقیات کی وزارت
سوامتو اسکیم پر ماہرین کی کمیٹی کی رپورٹ جاری
سوامتو  اسکیم پر ماہرین کی کمیٹی کی رپورٹ 3 نومبر 2022 کو بھوپال، مدھیہ پردیش میں منعقدہ سوامتو اسکیم اور دیہی منصوبہ بندی پر قومی کانفرنس کے دوران جاری کی گئی۔ پنچایتی راج کی وزارت کے سکریٹری جناب سنیل کمار کی طرف سے جاری کردہ رپورٹ، وہ رہنما اصول فراہم کرتی ہے جو ریاستیں سوامتو اسکیم کے مقاصد کو مکمل طور پر حاصل کرنے کے لیے اپنا سکتی ہیں۔
ماہرین کی کمیٹی فروری 2022 میں حکومت ہند کے سابق سکریٹری اور ہماچل پردیش کی حکومت کے سابق چیف سکریٹری جناب بی کے اگروال کی صدارت میں تشکیل دی گئی تھی۔ اس میں لینڈ گورننس، بینکنگ، سروے آف انڈیا، این آئی سی-جی آئی ایس، ریاستی محصولات اور پنچایتی راج محکموں، صنعت اور اہم منصوبہ بندی اور تعمیراتی اداروں کے ڈومین ماہرین شامل تھے۔
ان سفارشات کے ذریعے اسکیم کے نفاذ میں شفافیت کو فروغ دینے، بینک قرضوں کے حصول میں حقوق کے ریکارڈ کو اپنانے کو فروغ دینے، پراپرٹی ٹیکس کی تشخیص سے متعلق کام کو ہم آہنگ کرنے، متعلقہ محکموں کے درمیان ہم آہنگی، اس طرح پراپرٹی ٹیکس کی تشخیص کو بہتر بنانے کے نظام کی تشکیل کرنے، نئے جغرافیائی رہنما خطوط کے مطابق سرکاری اور نجی ایجنسیوں کے ذریعے ملکیتی ڈیٹا سیٹ کو وسیع پیمانے پر اپنانے، گاؤں کی سطح کی درست منصوبہ بندی کے لیے RADPFI رہنما خطوط اور سوامتو ڈیٹا کو اپنانے اور بلاک، ضلع اور ریاستی سطح پر صلاحیت سازی وغیرہ کا تصور کیا گیا ہے۔
وزارت خزانہ
خصوصی معموری مہم کے تحت 1,02,065کروڑ روپے کی قرضہ جاتی حد کے ساتھ ایک کروڑ 22 لاکھ کسان کریڈٹ کارڈس کی منظوری
نئی دہلی، 20/اگست 2020، کووڈ-19 سے متاثر زرعی سیکٹر کو استحکام برتنے کی ایک کوشش میں ایک خصوصی معموری مہم جاری ہے، جس کا مقصد کسان کریڈٹ کارڈس  کے ذریعے کسانوں کو رعایتی قرضے فراہم کرنا ہے۔ 17 اگست 2020 تک ایک کروڑ 22 لاکھ کسان کریڈٹ کارڈس کو منظوری دی جاچکی ہے، جن کی قرضہ جاتی حد 1,02,065کروڑ روپے ہے۔ اس سے دیہی معیشت کو استحکام دینے اور زرعی شرح ترقی کو تیز کرنے میں بڑی مدد ملے گی۔
یہاں یہ بات قابل ذکر ہے کہ آتم نربھر بھارت پیکیج کے ایک حصے کے طور پر حکومت نے دو لاکھ کروڑ روپے کے رعایتی قرضوں کی گنجائش کا اعلان کیا تھا، جس سے توقع ہے کہ ماہی گیروں اور ڈیری فارمروں سمیت دو کروڑ 50 لاکھ کسانوں کو فائدہ پہنچے گا۔
۔۔۔۔۔۔۔۔۔۔۔
U-4675
م ن۔ ا ع۔ ت ع۔

(
وزارت دفاع
وزارت دفاع نے ہندستانی بحریہ اور ہانڈین کوسٹ گارڈ کے لئے ہوائی اڈے کی نگرانی کے لئے 11 راڈار خریدنے کے معاہدے پر دستخط کئے
وزارت دفاع نے 03 جون 2021 کو ہندوستانی بحریہ اور انڈین کوسٹ گارڈ کے لئے مونوپلس سیکنڈری سرویلنس راڈار کے ساتھ 11 ہوائی اڈے کی نگرانی کے راڈار کی خریداری کا میسرز مہندرا ٹیلی فونکس انٹیگریٹڈ سسٹم لمیٹڈ ، ممبئی کے ساتھ معاہدہ کیا۔
323.47 کروڑ روپے کی لاگت سے یہ خریداری، خریدو اور تیار کرو کے زمرے کے تحت کی جائے گی۔ ان راڈاروں کی تنصیب سے ایر فیلڈز کے آس پاس ائیر ڈومین کی آگاہی میں اضافہ ہوگا اور ہندوستانی بحریہ اور انڈین کوسٹ گارڈ کی پروازوں کی حفاظت اور کارکردگی میں اضافہ ہوگا
اس معاہدے پر دستخط حکومت کو ’’ آتم نربھربھارت مہم ‘‘ اور پروگرام میں جن مقاصد کا تصور کیا گیا ہے،اُس رُخ پر کامیابی ملی ہے۔ اس سے ٹکنالوجی اپنانے ، مہارت کی نشوونما اور دیسی تیاری کو آگے بڑھانے کے علاوہ روزگار کے مواقع کو فروغ دینے میں مدد ملے گی۔
ع س ، ج
5111سیریل نمبر :
(Visitor Counter : 148
صدر جمہوریہ کا سکریٹریٹ
عید الفطر کی ماقبل شام صدر جمہوریہ ہند کی مبارکباد
نئی دہلی، 24 مئی 2020 ۔ صدر جمہوریہ ہند جناب رام ناتھ کووند نے عیدالفطر کی ماقبل شام شہریوں کو مبارکباد دی ہے۔
اپنے پیغام میں صدر جمہوریہ ہند نے کہا ہے کہ ’’عید الفطر کے موقع پر ملک و بیرون ملک آباد سبھی ہندوستانیوں کو میری مبارک باد اور نیک خواہشات۔ عیدالفطر رمضان کے مبارک مہینے کے دوران عبادات اور روزے کے اختتام کے بعد منائی جاتی ہے۔ یہ تہوار محبت، امن، بھائی چارہ اور خیرسگالی کے جذبات کی علامت ہے۔ اس موقع پر ہم سماج کے سب سے کمزور طبقات کی فکر کرنے اور ان کے سکھ دکھ میں حصے دار ہونے کی قدروں میں اپنی عقیدت کو مزید مضبوط بناتے ہیں۔
آئیے کووڈ-19 وائرس کے ذریعہ پیدا شدہ غیرمعمولی بحران کی اس گھڑی میں ہم زکات کے جذبے کو آج اور شدت کے ساتھ فروغ دیں۔ ساتھ ہی ہم سماجی دوری سمیت ہر طرح کی احتیاط برتتے ہوئے محفوظ رہنے اور جلد ہی اس چیلنج سے عہدہ برآ ہونے کا عزم کریں۔
میری دعا ہے کہ عید کا یہ تہوار رحم دلی، احسان اور امید کی انسانی قدروں کو پوری دنیا میں پھیلائیں۔‘‘
وزارت دفاع
آرڈننس کارخانوں کے ملازمین کی ملازمت کا تحفظ
نئی دہلی، 2 اگست 2021، رکشا راجیہ منتری جناب اجےبھٹ نے آج راجیہ سبھا میں جناب دگوجے سنگھ کو ایک تحریری جواب میں بتایا کہ حکومت نے آرڈننس فیکٹری بورڈ  کے کارپوریٹائزیشن کے بعد او ایف بی کے ملازموں کے مفاد کے تحفظ کو درج ذیل طریقے سے یقینی بنایا ہے:-
- فیصلہ کیا گیا ہے کہ نئے ڈیفس پبلک سیکٹر انڈر ٹیکنگز  کے سپرد کی جانے والی پروڈکشن یونٹوں کے ساتھ ساتھ غیر پروڈکشن یونٹوں سے تعلق رکھنے والے او ایف بی کے تمام ملازموں  کو ابتدائی طور پرمقررہ تاریخ سے دو سال کی مدت کے لئے بغیر کسی ڈیپوٹیشن الاؤنس  کے فارن سروس کی شرائط پر ان ڈی پی ایس یو ز میں ٹرانسفر کیا جائے گا۔
- او ایف بی ہیڈ کوارٹر، او ایف بی نئی دلی آفس، او ایف اسکولوں اور او ایف اسپتالوں کے تمام ملازمین کو ابتدائی طور پر مقررہ تاریخ سے دو سال کی مدت کے لئے ڈپارٹمنٹ آف ڈیفنس پروڈکشن کے تحت ڈائریکٹریٹ آف ڈیفنس فیکٹریز  میں ٹرانسفر کر دیا جائے گا۔
- جب تک ملازمین نئے اداروں میں ڈیمڈ ڈیپوٹیشن میں رہیں گے ، ان کے معاملے میں مرکزی حکومت کے ملازمین کے لئے نافذ ہونے والے تمام قوانین اور ضابطے نافذ رہیں گے۔ ان کے پے اسکیل، الاؤنس، تعطیل ، میڈیکل سہولتوں، کیرئیر کی ترقی اور ملازمت کی دیگر شرائط کے معاملے میں مرکزی ملازمین کے معاملے میں نافذ ہونے والے موجودہ قوانین، ضابطے اور احکامات نافذ رہیں گے۔
- سبکدوش ہونے والے اور موجودہ ملازمین کی پنشن کی ذمہ داری نبھانا بھی مرکزی حکومت جاری رکھے گی۔
۔۔۔۔۔۔۔۔۔۔۔
ش ح۔ا گ۔ن ا۔
U-7370
(Visitor Counter : 117
کوئلے کی وزارت
حکومت نے گھریلو کوکنگ کول کی مانگ پوری کرنے کیلئے کوکنگ کول مشن کا آغاز کیا ہے
سال 2030 تک 140 ملین ٹن خام کوکنگ کول کی پیداوار کا ہدف ہے
سال 21-2020 کے دوران گھریلو خام کوکنگ کول کی پیداوار اور ترسیل کی تفصیلات حسب ذیل ہیں:
|
|
شعبہ
|
|
پیداوار
|
|
ترسیل
|
|
سرکاری
|
|
38.934
|
|
38.150
|
|
نجی
|
|
5.853
|
|
5.850
|
|
کُل ہند
|
|
44.787
|
|
44.000
کول انڈیا لمیٹیڈ  کی گھریلو خام کوکنگ کول کی ترسیل سے متعلق ریاست وار تفصیلات حسب ذیل ہیں:
|
|
ریاست
|
|
2021-22 میں ترسیل
|
|
2022-23 میں ترسیل 
|
|
آندھراپردیش
|
|
0.004
|
|
0.000
|
|
آسام
|
|
0.027
|
|
0.024
|
|
بہار
|
|
5.784
|
|
1.283
|
|
چھتیس گڑھ
|
|
0.125
|
|
0.000
|
|
دہلی
|
|
0.001
|
|
0.027
|
|
گجرات
|
|
0.004
|
|
0.000
|
|
ہریانہ
|
|
2.682
|
|
0.992
|
|
جھارکھنڈ
|
|
17.777
|
|
5.375
|
|
مدھیہ پردیش
|
|
0.151
|
|
0.026
|
|
مہاراشٹرا
|
|
0.002
|
|
0.062
|
|
پنجاب
|
|
1.323
|
|
0.729
|
|
تملناڈو
|
|
0.113
|
|
0.011
|
|
اترپردیش
|
|
5.190
|
|
2.155
|
|
مغربی بنگال
|
|
14.579
|
|
2.975
|
|
ناگالینڈ
|
|
0.004
|
|
0.000
|
|
میزان
|
|
47.762
|
|
13.659
قومی فولاد پالیسی 2017 کے مطابق، سال 2030 تک 300 ایم ٹی پی اے  کی فولاد سازی کا ہدف حاصل کرنے کیلئے سال 2030 تک 170 ایم ٹی کوکنگ کول کی ضرورت ہوگی۔
حکومت نے فولاد کی وزارت کے ذریعے پیش کردہ گھریلو کوکنگ کول کی مانگ کی تکمیل کیلئے کوکنگ کول مشن کا آغاز کیا ہے اور 2030 تک خام کوکنگ کول کی پیداوار کیلئے حسب ذیل ہدف مقرر کیا ہے۔
|
|
کمپنی
|
|
2030 تک پیداوار 
|
|
سی آئی ایل
|
|
105
|
|
الاٹ شدہ کوکنگ بلاکوں سمیت دیگر
|
|
35
|
|
کُل
|
|
140ایم ٹی
مذکورہ ہدف کے حصول کے لئے حکومت نے نئے کوکنگ کول بلاکوں کا پتہ لگانے، نئی کوکنگ کول کانوں کی نیلامی، خام کوکنگ کول کی پیداوار بڑھانے اور کوکنگ کول کی دھلائی کی صلاحیت بڑھانے جیسے اقدامات کیے ہیں۔
سی آئی ایل نے بھی گھریلو خام کوکنگ کول کا آؤٹ پُٹ / پیداوار بڑھانے کیلئے درج ذیل اقدامات کیے ہیں:
- سی آئی ایل نے موجودہ کوکنگ کول کی پیداوار کرنے والی کانوں کی صلاحیت میں اضافہ کرکے اور نئے کوکنگ کول بلاکوں کو کھول کر کوکنگ کول کی پیداوار میں اضافے کیلئے پیہم کوششیں کی ہیں۔
- خام کوکنگ کول کی پیداوار بڑھانے کیلئے سی آئی ایل کی کوکنگ کول کی پیداوار کرنے والی یوجی کانوں میں ماس پروڈکشن ٹیکنالوجی کو متعارف کرایا گیا ہے۔
- سی آئی ایل نے ایم ڈی او روٹ کے ذریعے ریونیو کے بٹوارے کی بنیاد پر نجی شعبے  کو کوکنگ کول بلاکوں کی پیشکش کے سلسلے میں اقدامات کیے ہیں۔
یہ اطلاع کوئلہ، کانوں اور پارلیمانی اُمور کے مرکزی وزیر جناب پرلہاد جوشی نے آج لوک سبھا میں ایک تحریری جواب میں دی۔
۔۔۔۔۔۔۔۔۔۔۔
ش ح۔ م م۔ ع ن۔
U-8281
(Visitor Counter : 80
صدر جمہوریہ کا سکریٹریٹ
صدر جمہوریہ ہند نے 11 ویں قومی یوم رائے دہندگان کی تقریبات میں ورچوئل طریقہ سے شرکت کی
نئی دہلی، 25 جنوری 2021، صدر جمہوریہ ہند جناب رام ناتھ کووند نے آج  11ویں قومی یوم جمہوریہ کی تقریبات میں ورچوئل طریقہ سے شرکت کی، جس کا انعقادالیکشن کمیشن آف انڈیا کےذریعہ کیاگیا۔ اس موقعہ پر صدر جمہوریہ نے سال 2020-21 کیلئے قومی ایوارڈ بھی تقسیم کیے اور الیکشن کمیشن آف انڈیا کے ویب ریڈیو -ہیلو ووٹرس کا آغاز بھی کیا، جو کہ ایک آن لائن ڈیجیٹل ریڈیو سروس ہے۔
اس موقعہ پر خطاب کرتے ہوئے صدر جمہوریہ نے کہا کہ قومی یوم رائے دہندگان کے موقعہ پر میں اس بات کے یاددہانی کرانا چاہتا ہوں کہ ہمیں ہمیشہ اس بیش قیمت حق رائے دہی کا احترام کرنا چاہیے۔ رائے دینے کا حق کوئی معمولی حق نہیں ہے۔ دنیا بھر کے لوگوں نے اس کے لئے بہت جدوجہد کی ہے۔ آزادی کے بعد سے ہی ہمارے آئین نے قابلیت، مذہب، نسل، ذات پات کا بھید بھاؤ کئے بغیر سبھی شہریوں کو مساوی حق رائے دہی دیا ہے۔ اس کے لئے ہم اپنے آئین کے معماروں کے مقروض ہیں۔
صدر جمہوریہ نے کہا کہ بھارت کے آئین کے معمار بابا صاحب ڈاکٹر بھیم راؤ امبیڈکر حق رائے دہی کو سب سے زیادہ اہم سمجھتے تھے۔ اس لئے ہم سبھی کی اور خصوصی طور پر پہلی بار اپنے حق رائے دہی کا استعمال کرنے والے ہمارے نوجوانوں کی یہ ذمہ داری ہے کہ وہ پورے خلوص کے ساتھ اپنے حق رائے دہی کا استعمال کریں اور دوسروں کو بھی ایسا کرنے کی تحریک دیں۔
بہار، جموں و کشمیر اور لداخ میں گزشتہ سال کووڈ۔ 19 عالمی وبا کے دوران کامیابی کے ساتھ اور محفوظ طریقے سے انتخابات کرانے کے لئے الیکشن کمیشن آف انڈیا کی تعریف کرتے ہوئے صدر جمہوریہ نے کہا کہ ہماری جمہوریت کی یہ ایک غیر معمولی کامیابی ہے۔ انہوں نے اس بات پر خوشی کا اظہار کیا کہ الیکشن کمیشن نے اچھے طریقے سے سبھی کی شمولیت کے ساتھ اور محفوظ الیکشن کرانے کے لئے وقت پر کئی اختراعی اقدامات کئے۔
قوم یوم رائے دہندگان الیکشن کمیشن آف انڈیا کے یوم تاسیس یعنی 25 جنوری 1950 کی یادگار کے طور پر 2011 سے ہر سال پورے ملک میں 25 جنوری کو منایا جاتا ہے۔ قومی یوم رائے دہندگان کی تقریبات کا مقصد خصوصی طور پر نئے رائے دہندگان کی حوصلہ افزائی کرنا، رجسٹریشن کی سہولت فراہم کرانا اور اس کی تعداد میں اضافہ کرنا ہے۔ملک کے رائے دہندگان کے لئے وقف اس دن انتخابی عمل میں شرکت کو فروغ دینے اور رائے دہندگان کے درمیان بیداری پھیلانے کا کام کیا جاتا ہے۔
Please click here to see the President Speech
۔۔۔۔۔۔۔۔۔۔۔
ش ح۔ا گ۔ن ا۔
U-0000
(Visitor Counter : 347